open-index/open-wikipedia-markdown huggingface dataset:
NGC 4606

Ο **[[Νέος Γενικός Κατάλογος|NGC]] 4606** είναι σπειροειδής γαλαξίας ο οποίος απέχει περίπου 55 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 15 Μαρτίου 1784 ανήκει στο σμήνος γαλαξιών της Παρθένου.

Η μορφή του αστρικού δίσκου του ενδεχομένως οφείλεται και υποδηλώνει βαρυτική αλληλεπίδραση με άλλους γαλαξίες. Επίσης ενδέχεται να είναι γαλαξίας-συνοδός του NGC 4607, ωστόσο οι μετρήσεις της μετατόπισης στο ερυθρό δείχνουν διαφορά περίπου 600 km/s ανάμεσα στους δύο γαλαξίες, γεγονός που καθιστά απίθανη τη βαρυτική αλληλεπίδραση μεταξύ τους. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
4606
42516
07839
Κατηγορία:Παρθένος (αστερισμός)
Κατηγορία:Σμήνος της Παρθένου
+02-32-174
Θεοχάρης Σίλβεστρος

Ο **Θεοχάρης Σίλβεστρος** (Χάνδακας, 17ος αιώνας - Χάνδακας, μετά το 1638) ήταν Έλληνας Μπαρόκ ζωγράφος από την Κρητική Σχολή, σχετίζεται με την Ιερά Μονή Αγίας Αικατερίνης Όρους Σινά στο Όρος Σινά της Αιγύπτου. Παρέμεινε στον Χάνδακα ως ενεργός ζωγράφος, διδάχθηκε από διάσημους ζωγράφους όπως ο Εμμανουήλ Λαμπάρδος και ο Ιερεμίας Παλλαδάς. Ο Θεοχάρης Σίλβεστρος επηρέασε αμέτρητους ζωγράφους της Κρητικής Σχολής, οι σύγχρονοι του ήταν ο Φιλόθεος Σκούφος και ο Φραγκιάς Καβερτζάς. Το σημαντικότερο αντικείμενο στις απεικονίσεις του ήταν η Αγία Αικατερίνη η Μεγαλομάρτυς. Τα περισσότερα έργα του σχετίζονται με την Μονή της Αγίας Αικατερίνης του Σινά στην Αίγυπτο στην οποία διετέλεσε Σιναΐτης μοναχός.

## Βιογραφία

Γεννημένος στον Χάνδακα έγινε από νωρίς μοναχός στην Μονή της Αγίας Αικατερίνης του Σινά στην Αίγυπτο, υπήρχε εξίσου παρόμοιο εξαρτημένο μοναστήρι και στον Χάνδακα. Δεν είναι γνωστά πολλά γεγονότα σχετικά με την ζωή του, καταγράφεται σε πολλά ιστορικά έγγραφα το πρώτο ήμισυ του 17ου αιώνα. Η πρώτη ιστορική καταγραφή με το όνομα του εμφανίζεται την εποχή που συναντήθηκε μαζί του ο πατριάρχης Γεράσιμος Α΄ Αλεξανδρείας (1633), του παρήγγειλε να του κατασκευάσει έναν ξύλινο Σταυρό. Τα έργα του Σίλβεστρου ήταν στα πρότυπα του έργου του Παλλάδα, ο σταυρός που κατασκεύασε στον πατριάρχη ήταν στην ίδια μορφή. Πολλά επίσης από τα έργα του ήταν αντιγραφές του Λαμπάρδου. Αργότερα (1635) καταγράφεται σαν ιερέας στην εκκλησία του Τιμίου Σταυρού στο Καλαφάτι, μέσα στην Μεσαιωνική πόλη του Χάνδακα. Το όνομα του εμφανίζεται αργότερα σε μια συμβολαιογραφική πράξη (1638). Σύμφωνα με το Εθνικό Ίδρυμα Ελληνικών Ερευνών διασώζονται οκτώ έργα του, τα σημαντικότερα με θέμα την Αγία Αικατερίνη.

## Παραπομπές



## Πηγές

*Hatzidakis, Manolis (1987). Greek painters after the fall (1450-1830) Volume A. 
*Hatzidakis, Manolis & Drakopoulou, Eugenia (1997). Greek painters after the fall (1450-1830) Volume B. 
*Drakopoulou, Eugenia (2010). Greek painters after the fall (1450-1830) Volume C.

Κατηγορία:Ζωγράφοι της Κρητικής Αναγέννησης
Κατηγορία:Έλληνες ουμανιστές
Ξενία Πλαταμώνα

Το **«Ξενία» Πλαταμώνα** αποτελούσε τουριστική μονάδα υπό την εποπτεία του Ε.Ο.Τ της οποίας η κατασκευή στόχευε στην ανάπτυξη των τουριστικών υποδομών της ευρύτερης περιοχής της Πιερίας. Η μονάδα σχεδιάστηκε από τον Φίλιππο Βώκου ενώ συνεργασία έγινε και με έναν από τους κύριους αρχιτέκτονες του Τουριστικού Προγράμματος '''«Ξενία»''' του Ε.Ο.Τ και προέβλεπε την κατασκευή τουριστικής υποδομής με 16 κλίνες και την λειτουργία της ως οδικός σταθμός επί της παλαιάς εθνικής οδού Θεσσαλονίκης - Λάρισας.

Το ξενοδοχείο κατασκευάστηκε και ξεκίνησε την λειτουργία του το 1961 και διατηρήθηκε υπό κρατική λειτουργία για αρκετά χρόνια όπου και έκλεισε την δεκαετία του 1980.

## Τοποθεσία
αριστερά|μικρογραφία|Άποψη του τοπίου από τον ανατολικό εξώστη του συγκροτήματος.
Η μονάδα τοποθετείται ανάμεσα στην θάλασσα και στο βουνό του Ολύμπου σε πανοραμικό άνοιγμα παραπλεύρως της παλαιάς εθνικής οδού Θεσσαλονίκης - Λάρισας με άμεση επαφή στο Κάστρο του Πλαταμώνα. Το οικόπεδο όπου κατασκευάστηκε η μονάδα είναι μικρής έκτασης με χαμηλή βλάστηση γεγονός το οποίο μαρτυρά τον σχεδιασμό του ως περιορισμένης δυναμικής οδικό σταθμό για εφοδιασμό και στέγαση των ταξιδιωτών και των τουριστών της ευρύτερης περιοχής.

## Αρχιτεκτονική
Για τον λόγο ό,τι η συγκεκριμένη τουριστική υποδομή ανταποκρίνεται σε περαστικούς ταξιδιώτες και σε τοπικούς παράγοντες, η δυναμικότητά της περιορίστηκε σε μόλις τέσσερα δωμάτια των οποίων η διάταξη δεν είναι η συνηθισμένη που ακολουθείται στις υπόλοιπες υποδομές του προγράμματος. Όπως και τα υπόλοιπα **«Ξενία»** ο κύριος κτηριακός όγκος αποτελείται εξίσου από ένα υπερυψωμένο υπόστεγο όπου στεγάζει το εστιατόριο και την υποδοχή της μονάδας ενώ το σύνολο της υποδομής έχει κατασκευαστεί από λιθόχτιστο τοίχο ο οποίος σε πολλά σημεία χωρίζεται από λευκές πλάκες.

## Παραπομπές


Κατηγορία:Τουριστικό Πρόγραμμα «Ξενία»
Kyushu K10W

Το **Kyushu K10W** (συμμαχική ονομασία αναφοράς: «**Oak**») ήταν μονοκινητήριο εκπαιδευτικό αεροσκάφος το οποίο ενέταξε σε υπηρεσία η Αεροπορική Υπηρεσία του Ιαπωνικού Αυτοκρατορικού Ναυτικού στο δεύτερο μισό του Β΄ Παγκοσμίου Πολέμου.

## Σχεδιασμός και ανάπτυξη
Το K10W σχεδιάστηκε από την εταιρεία Kyushu προκειμένου να καλυφθεί απαίτηση που αφορούσε στην ανάπτυξη ενός εκπαιδευτικού αεροσκάφους παρόμοιου με το North American NA-16, δύο υποδείγματα του οποίου είχαν αγοραστεί από τη Mitsubishi για λογαριασμό του Ναυτικού. Οι εργασίες ανάπτυξης άρχισαν τον Ιανουάριο του 1940 και το πρωτότυπο ήταν έτοιμο τον Απρίλιο του επόμενου έτους. Παρά τις ομοιότητες που είχε με τα σύγχρονά του Tachikawa Ki-55 και Mitsubishi Ki-51, η σχεδίαση της Kyushu αντιμετώπισε ζητήματα ευστάθειας και απώλειας στήριξης με συνέπεια να χρειαστεί η κατασκευή δεκαέξι αεροσκαφών προπαραγωγής για δοκιμές. Επίσης την περίοδο εκείνη η εταιρεία ανέπτυσσε επίσης τα αεροσκάφη Q1W και K11W τα οποία ήταν προγράμματα υψηλότερης προτεραιότητας. Εν τέλει η Kyushu κατασκεύασε μόλις εννέα K10W, πέραν των αεροσκαφών δοκιμών, πριν από τη μεταφορά της παραγωγής του K10W στην εταιρεία Nippon Hikoki το 1943. Η τελευταία κατασκεύασε 150 αεροσκάφη μέχρι την διακοπή της παραγωγής του τύπου αυτού τον Αύγουστο του 1944.

## Επιχειρησιακή ιστορία
Τα K10W1 δεν ήταν ιδιαίτερα αρεστά στους πιλότους, πιθανότατα εξαιτίας των προβλημάτων που αντιμετώπιζαν στον χειρισμό. Φαίνεται ότι δεν χρησιμοποιήθηκαν σε αποστολές καμικάζι στα καταληκτικά στάδια του πολέμου, ενώ αριθμός τέτοιων αεροσκαφών αξιοποιήθηκε για την ρυμούλκηση ιπτάμενων στόχων καθώς και για την γρήγορη μετάπτωση νέων πιλότων σε άλλους τύπους αεροσκαφών σε επιχειρησιακές μονάδες.

## Δείτε επίσης

;Συγκρίσιμα αεροσκάφη
*CAC Wirraway
*North American BT-9
*North American NA-16

;Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Βιβλιογραφία
*
*
*

## Εξωτερικοί σύνδεσμοι
* 

Κατηγορία:Αεροσκάφη Kyushu
Κατηγορία:Εμβολοκινητήρια στρατιωτικά αεροσκάφη
Κατηγορία:Εκπαιδευτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Βασίλης Λαμπρινός

Ο **Βασίλειος Γεώργιος Λαμπρινός** (γενν. 1946) είναι Έλληνας δικηγόρος και πολιτικός, ο οποίος διετέλεσε Δήμαρχος Ηρακλείου Κρήτης από το 2014 έως το 2023.

## Βιογραφία
Γεννήθηκε το 1946 και μεγάλωσε στο Ηράκλειο. Σπούδασε Πολιτικές επιστήμες στο Πάντειο και εν συνεχεία Νομικά στο Πανεπιστήμιο Θεσσαλονίκης. Μετά την ολοκλήρωση της στρατιωτικής του θητείας, εργάστηκε από το 1974 έως το 2014 ως δικηγόρος στο Ηράκλειο. 

Το 1982 εξελέγη για πρώτη φορά Δημοτικός Σύμβουλος με τον ανεξάρτητο Συνδυασμό του Φοίβου Ιωαννίδη. Με την ιδιότητά του αυτή, υπήρξε μέλος του Διοικητικού Συμβουλίου της ΔΕΥΑ Ηρακλείου μέχρι το 1986, στο οποίο συνέχισε να υπηρέτει ως δημότης με ιδιαίτερες γνώσεις στον τομέα αυτό μέχρι το 1990.

Παράλληλα, επί μια δεκαετία, από το 1978 μέχρι το 1987, εξελέγετο μέλος του Διοικητικού Συμβουλίου του Δικηγορικού Συλλόγου Ηρακλείου και από το 1999 μέχρι το 2014, επί πέντε συνεχόμενες θητείες, Πρόεδρος. Όλο αυτό το διάστημα διετέλεσε αιρετό μέλος της Συντονιστικής Επιτροπής των Δικηγορικών Συλλόγων Ελλάδος, και από το 1999 μέχρι το 2014 εκλεγόταν διαρκώς μέλος του Διοικητικού Συμβουλίου του Λογαριασμού Ενισχύσεως Δικηγόρων Επαρχιών, του οποίου διετέλεσε επί πέντε φορές Πρόεδρος, με ετήσια θητεία.

Το 2014 ως επικεφαλής του συνδυασμού «Δύναμη Πολιτών» εκλέχθηκε Δήμαρχος Ηρακλείου και το 2019 επανεκλέχθηκε. 

Είναι παντρεμένος με τη Βάσω Δανέζη-Λαμπρινού και έχει δύο παιδιά.

## Πηγές
* https://www.heraklion.gr/municipality/mayor/mayor-cv.html 

Κατηγορία:Έλληνες νομικοί
Κατηγορία:Δήμαρχοι Ηρακλείου
Λαμπρεχτσόφεν

thumb|Σκαλοπάτια που κατεβαίνουν στο δημόσιο τμήμα του Λαμπρεχτσόφεν
Το **Λαμπρεχτσόφεν** (γερμανικά: Lamprechtsofen) είναι ασβεστολιθικό καρστικό ποτάμιο σπήλαιο στην Αυστρία. Με βάθος 1.632 μέτρων, αποτελεί ένα από τα βαθύτερα σπήλαια στον κόσμο. Πριν από την ανακάλυψη του σπηλαίου Κρούμπερα στη Γεωργία, ήταν το βαθύτερο γνωστό σπήλαιο στον κόσμο. Το Λαμπρεχτσόφεν βρίσκεται 2 χιλιόμετρα βορειοδυτικά του Βάισμπαχ μπάι Λόφερ (Σάλτσμπουργκ), στην Αυστρία, στα όρη Λέογκανγκ.

Σήμερα, περίπου 700 μέτρα είναι ανοιχτά για τους επισκέπτες, ένα τμήμα του σπηλαίου που καλύπτει υψομετρική διαφορά 70 μέτρων.

Λόγω του ποταμού του σπηλαίου, υπόκειται σε πλημμύρες από τις δυνατές βροχές και το λιώσιμο του χιονιού. Ως εκ τούτου, επισκέπτες και εξερευνητές έχουν παγιδευτεί περιστασιακά στο σπήλαιο.

## Παραπομπές


## Εξωτερικοί σύνδεσμοι
* 

Κατηγορία:Αξιοθέατα στην Αυστρία
Κραυσίδωνας

Ο **Κραυσίδωνας** είναι ο μεγαλύτερος χείμαρρος που διατρέχει αποκλειστικά το εσωτερικό του ευρύτερου Βόλου. Έχει μήκος 12 χλμ. και πηγάζει από το βουνό του Πηλίου, ρέοντας νοτιοδυτικά προς τον Παγασητικό κόλπο. Διαρρέει την Πορταριά, τη Νέα Ιωνία και τον Βόλο. Η διαβάση του χειμάρρου γίνεται με διάφορες πεζογέφυρες.

Το πλάτος του δέλτα του Κραυσίδωνα περιορίστηκε σημαντικά από το 1945, οπότε εκτεινόταν περί τα 240 μέτρα, έως τις αρχές του 21ου αιώνα, οπότε έφτασε στα 40 μέτρα. Από το 1950 έγιναν έργα για την ευθυγράμμιση του Κραυσίδωνα και τη μετατροπή του σε διώρυγα, ιδίως στο σημείο όπου εκβάλλει, με αποτέλεσμα την αύξηση της πιθανότητας πλημμυρικών φαινομένων. Το 1988 εκτέθηκε πρόταση για τη μετατροπή του Κραυσίδωνα σε δρόμο, η οποία αποσύρθηκε μετά από αντιδράσεις πολιτών του Βόλου στις πρώτες σχετικές εργασίες.

Σημαντική ήταν και η οικιστική ανάπτυξη στις όχθες του χεμάρρου, με πολλά οικήματα να βρίσκονται στον άμεσο κίνδυνο των πλημμυρών. 

## Πλημμύρες

### Οκτώβριος 2006
Η πόλη του Βόλου πλημμύρισε στις 10 Οκτωβρίου 2006, σε μια από τις χειρότερες καταγεγραμμένες πλημμύρες του νομού, που κατέστρεψε καλλιέργειες και πολλά σπίτια. Μια σιδηροδρομική γέφυρα που ένωνε τον Βόλο και τη Λάρισα κατέρρευσε όταν το κεντρικό πέτρινο υποστήριγμά της καταστράφηκε από ένα μείγμα βράχων, λάσπης και συντριμμιών που μετέφερε ο φουσκωμένος Κραυσίδωνας. Σχεδόν το ένα πέμπτο της πόλης αντιμετώπισε σοβαρές κατολισθήσεις.\

### Σεπτέμβριος 2023

Σημαντικές πλημμύρες συνέβησαν και τον Σεπτέμβριο του 2023. Ειδικότερα, στις 5 Σεπτεμβρίου ο χείμαρρος υπερχείλισε εξαιτίας της σφοδρής κακοκαιρίας Ντάνιελ που έπληξε περιοχές της κεντρικής Ελλάδας και ιδιαίτερα τη Μαγνησία, προκαλώντας θανάτους και ζημίες υψηλού κόστους. Από την πλημμύρα καταστράφηκε μια πτέρυγα του παρακείμενου στις όχθες του Κραυσίδωνα Γηροκομείου Βόλου και μία ξύλινη πεζογέφυρα, ενώ παρασύρθηκαν οχήματα και άλλα φερτά υλικά, που κατέληξαν σε διάφορα σημεία της πόλης.

Στις 27 Σεπτεμβρίου η κακοκαιρία «Ελίας» (επισήμως «Elias») έπληξε την περιοχή της Μαγνησίας με σφοδρές βροχοπτώσεις, προκαλώντας νέα υπερχείλιση του Κραυσίδωνα που επέφερε ζημίες σε κατοικίες.

## Δείτε επίσης
* Κατάλογος των ποταμών της Ελλάδας

## Παραπομπές


Κατηγορία:Ποταμοί της Θεσσαλίας
Κατηγορία:Ποταμοί της Ελλάδας
Αφούλα

Η **Αφούλα** (εβραϊκά: עֲפוּלָה) είναι πόλη στο Βόρειο Διαμέρισμα του Ισραήλ, συχνά γνωστή ως η «Πρωτεύουσα της Κοιλάδας» λόγω της στρατηγικής της θέσης στην Κοιλάδα της Ιεζραέλ. Από το 2021, η πόλη είχε πληθυσμό 59.075 κατοίκους.

Το αρχαίο τελλ της Αφούλα(ς) υποδηλώνει κατοίκηση από την Ύστερη Χαλκολιθική περίοδο έως την περίοδο των Αγιουβιδών. Έχει προταθεί ότι η Αφούλα είναι η τοποθεσία του χωριού Άρβηλα που αναφέρεται στο γεωγραφικό λεξικό *Περί των τοπικών ονομάτων των εν τη Θεία Γραφή* (γνωστό απλά και ως *Ονομαστικόν*)  του Ευσεβίου της Καισαρείας και του σαμαρειτικού χωριού Κιριάτ Οφλαθά του 7ου αιώνα. Στην περιοχή κτίστηκε ένα φρούριο κατά την περίοδο των Μαμελούκων.

Ήταν μικρό παλαιστινιακό αραβικό χωριό κατά την οθωμανική περίοδο, πουλήθηκε όμως το 1872 με ολόκληρη την κοιλάδα της Ιεζραέλ στη λιβανέζικη ελληνορθόδοξη οικογένεια Σουρσόκ. Το 1925, η ίδια περιοχή εξαγοράστηκε από την Αμερικανική Σιωνιστική Κοινοπολιτεία ως μέρος της αγοράς Σουρσόκ. Ο πλειοψηφικός μουσουλμανικός και χριστιανικός πληθυσμός απομακρύνθηκε και αντικαταστάθηκε από Εβραίους μετανάστες, σηματοδοτώντας την ίδρυση της σύγχρονης Αφούλα. Μετά την ίδρυση του κράτους του Ισραήλ το 1948, η Αφούλα εποικήθηκε από Εβραίους μετανάστες από το Ιράκ, την Υεμένη και τη Ρουμανία. Το 1972 απέκτησε καθεστώς πόλεως. Η δεκαετία του 1990 είδε την εβραϊκή μετανάστευση από την Αιθιοπία και την πρώην Σοβιετική Ένωση να συνεισφέρει στην ανάπτυξη της πόλης. Από το 1995, η πόλη έχει σχεδόν διπλασιάσει τον πληθυσμό της.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Η προκληθείσα σύζυγος

***Η προκληθείσα σύζυγος*** (αγγλικός τίτλος: *The Provoked Wife*) είναι κωμωδία της Παλινόρθωσης του Άγγλου θεατρικού συγγραφέα και αρχιτέκτονα Τζον Βάνμπρου, που παίχτηκε το 1697. 

Είναι η δεύτερη, μετά την *[[Η υποτροπή ή Η αρετή σε κίνδυνο|Υποτροπή]]* (1696), και τελευταία κωμωδία του συγγραφέα. Η παρουσίαση της απιστίας της συζύγου σαν διέξοδο σε έναν δυστυχισμένο γάμο, και κυρίως το χωρίς ηθικό δίδαγμα τέλος του έργου, θεωρήθηκαν σκανδαλώδη και προκάλεσαν έντονες αντιδράσεις από συντηρητικούς κύκλους. Στη συνέχεια, ο Βάνμπρου εγκατέλειψε τη συγγραφή θεατρικών έργων και στράφηκε στην αρχιτεκτονική. 

Ο συχνά επαναλαμβανόμενος ισχυρισμός ότι ο Βάνμπρου έγραψε το προσχέδιο της κωμωδίας όταν ήταν φυλακισμένος στη Βαστίλη βασίζεται σε πολύ μεταγενέστερα απομνημονεύματα και αμφισβητείται από σύγχρονους μελετητές. 

## Υπόθεση
Η λαίδη Μπρουτ είναι παγιδευμένη σε έναν δυστυχισμένο γάμο με τον μέθυσο σύζυγό της σερ Τζον Μπρουτ, ο οποίος την παντρεύτηκε καθαρά από πόθο, ενώ εκείνη τον παντρεύτηκε για την περιουσία του. Ο σερ Τζον επιστρέφει σπίτι μεθυσμένος κάθε βράδυ και είναι συνεχώς αγενής και προσβλητικός στη γυναίκα του, η οποία αναζητά απελπισμένα διέξοδο. Παρά την αυστηρή ηθική της, η λαίδη ερωτεύεται τον τολμηρό Κόνσταντ, ο οποίος ανταποκρίνεται με πάθος. Με τη βοήθεια της παιχνιδιάρας ανιψιάς της, Μπελίντα, αποφασίζει να παραβιάσει τους κανόνες και επιτρέπει στον Κόνσταντ να τη φλερτάρει πίσω από την πλάτη του άνδρα της. Εν τω μεταξύ, η Μπελίντα αποφασίζει να διασκεδάσει και η ίδια και γοητεύει τον φίλο του Κόνσταντ, τον Χάρτφρι που απεχθάνεται τις γυναίκες. Χωρίς να γνωρίζει τι γίνεται στο σπίτι του, ο σερ Τζον ένα βράδυ μπλέκει στην πόλη σε γλέντι με τους φίλους του και μεθάει. Συλλαμβάνεται ενώ φοράει γυναικείο φόρεμα και καταλήγει να βρεθεί ενώπιον του δικαστή, αλλά καταφέρνει να ξεφύγει από περαιτέρω δίωξη παριστάνοντας τη γυναίκα του.

Πίσω στο σπίτι, οι κρυφές ερωτικές υποθέσεις της λαίδης Μπρουτ και της ανιψιάς της ανακαλύπτονται από τη ζηλιάρα λαίδη Φάνσιφουλ, η οποία θέλει τον Χάρτφρι για τον εαυτό της. Μεταμφιεσμένη σε «σύζυγο» του Χάρτφρι, καταφέρνει να τον χωρίσει από τη Μπελίντα αν και τελικά, η μεταμφίεσή της αποκαλύπτεται και ο Χάρτφρι εγκαταλείπει την εργένικη ζωή του και παντρεύεται τη Μπελίντα. 

Όλοι οι εραστές αποκαλύπτονται όταν ένα βράδυ ο σερ Τζον φτάνει στο σπίτι νωρίτερα από το συνηθισμένο και μεθυσμένος, προσπαθεί να βιάσει τη γυναίκα του. Ανακαλύπτει τον Κόνσταντ και τον Χάρτφρι κρυμμένους στην ντουλάπα και συνειδητοποιεί ότι η γυναίκα του τον απατά. Αντί να προκαλέσει τον εραστή της γυναίκας του σε μονομαχία, αποφασίζει να αφήσει τη γυναίκα να συνεχίσει τη σχέση της, έχοντας επίγνωση του γεγονότος ότι ήταν αυτός που την προκάλεσε σε μοιχεία. 

## Μετάφραση στα ελληνικά

* *Η προκληθείσα σύζυγος*, μετάφραση: Γιολάντα Κερασιώτη για παράσταση στο Εθνικό θέατρο το 1961 σε σκηνοθεσία Αλέξη Σολομού.

## Παραπομπές


Κατηγορία:Αγγλικά θεατρικά έργα
Θωμάς Μπαθάς

Ο **Θωμάς Μπαθάς** (Χάνδακας, 1554 - Βενετία, 1599) ήταν Έλληνας ζωγράφος από την Κρητική Σχολή, διδάσκαλος και βικάριος. Εκπαιδεύτηκε αρχικά στην *"μανιέρα Γκρέκα"* την κλασσική Ελληνο-Ιταλική μορφή που χρησιμοποιούσαν στην Κρήτη αλλά ασπάστηκε σταδιακά την Βενετική Σχολή. Ταξίδευσε σε ολόκληρη την Ενετική επικράτεια από τον Χάνδακα μέχρι την Κέρκυρα, κατέληξε τελικά στην Δημοκρατία της Βενετίας, έγινε εξέχων μέλος της Ελληνικής κοινότητας. Ο Μητροπολίτης της Φιλαδέλφειας Γαβριήλ Σεβήρος ήταν προσωπικός του φίλος. Τα έργα του επηρέασαν αμέτρητους Ιταλούς και Έλληνες ζωγράφους, βρίσκονται στην Εκκλησία Αγίου Γεωργίου των Ελλήνων και στην Ελληνική Κοινότητα της Βενετίας. Μερικοί μεταγενέστεροι καλλιτέχνες που επηρεάστηκαν σημαντικά από τα έργα του ήταν ο Εμμανουήλ Τζάνες, ο Κωνσταντίνος Τζάνες, ο Ιωάννης Μόσχος και ο Φιλόθεος Σκούφος, μαθητής του ήταν και ο Εμμανουήλ Τζανφορνάρης. Έχουν διασωθεί 20 έργα του, τα σημαντικότερα ήταν *"Προσωπογραφία του Γαβριήλ Σεβήρου"* και *"Η Παρθένος με το Θείο Βρέφος ένθρονο"*.

## Βιογραφία

Ο Θωμάς Μπαθάς γεννήθηκε στον Χάνδακα και ήταν γιος του Νικολάου, πιθανότατα είχε συγγένεια με τον Μάρκο Μπαθά. Εμφανίζεται για πρώτη φορά στην Δημοκρατία της Βενετίας σε ηλικία 27 ετών (1581), παρέμεινε συνεχώς μέχρι τα 44 του (1598). Για σύντομο χρονικό διάστημα ταξίδευσε στην Κέρκυρα όπου υπέγραψε τριετή συμφωνία (1585 - 1587) με τον Άγγελο Κριτόπουλο να διδάξει τον υιό του Ιάκωβο. Ο Άγγελος Κριτόπουλος συμφώνησε να πληρώνει τον Θωμά Μπαθά σε χρήματα τα οποία έστελνε στην Βενετία. Αργότερα (23 Ιουλίου 1588) επέστρεψε στην Δημοκρατία της Βενετίας όπου παρέμεινε μέχρι τον θάνατο του. Αρχικά έκανε μια αποτυχημένη απόπειρα να εκλεγεί βικάριος αλλά κατόπιν το πέτυχε (1592, 1595, 1598). Προσελήφθη ως συντηρητής της ιερής εικόνας της Θεοτόκου στην Βασιλική του Αγίου Μάρκου. Την πρώτη του διαθήκη συνέταξε σε ηλικία 35 ετών (11 Δεκεμβρίου 1589). Η πρώτη του διαθήκη έδειξε τις στενές σχέσεις που είχε με τον Γαβριήλ Σεβήρο, μητροπολίτη της Φιλαδέλφειας, τον όρισε ως εκτελεστή. Στην διαθήκη του καταγράφεται άλλος ένας μαθητής του ο Φραγκίσκος, δείχνει την τεράστια περιουσία που είχε πριν γίνει ζωγράφος. Σε διαγωνισμό που έγινε για να συμπληρώσει ένα Μωσαϊκό στην Εκκλησία του Αγίου Γεωργίου εξελέγη ο Θωμάς Μπαθάς επειδή χρησιμοποιούσε το *"μανιέρα Γκρέκα"* που θαύμαζε η Ελληνική κοινότητα. Η Ελληνική κοινότητα ενέκρινε τελικά το έργο του (3 Σεπτεμβρίου 1598). Την επόμενη χρονιά συνέταξε την δεύτερη διαθήκη του (11 Απριλίου 1599), άφησε την τεράστια περιουσία του στην σύζυγο του και στον μαθητή του Εμμανουήλ Τζανφορνάρη. Ο Θωμάς Μπαθάς πέθανε δύο μέρες αργότερα σε ηλικία 45 ετών (13 Απριλίου 1599).

## Παραπομπές



## Πηγές

*Eugenidou, Despoina (2002). Byzantium: An Oecumenical Empire. Athens Greece: Hellenic Ministry of Culture. 
*Hatzidakis, Manolis; Drakopoulou, Evgenia (1997). Έλληνες Ζωγράφοι μετά την Άλωση (1450-1830). Τόμος 2: Καβαλλάρος - Ψαθόπουλος [Greek Painters after the Fall of Constantinople (1450-1830). Volume 2: Kavallaros - Psathopoulos]. Athens: Center for Modern Greek Studies, National Research Foundation.

Κατηγορία:Ζωγράφοι της Κρητικής Αναγέννησης
Κατηγορία:Έλληνες ουμανιστές
Βέλβαρι

Το **Βέλβαρι** (τσέχικη προφορά: [ˈvɛlvarɪ] ) είναι κωμόπολη στην περιοχή Κλάντνο στην Κεντρική Βοημία της Τσεχίας. Έχει περίπου 3.000 κατοίκους. Το ιστορικό κέντρο της πόλης είναι καλά διατηρημένο και προστατεύεται από το νόμο ως ζώνη αστικού μνημείου.

## Διοικητικά μέρη
Τα χωριά Γιεσίν, Μάλα Μπούτσινα και Βέλκα Μπούτσινα είναι διοικητικά τμήματα του Βέλβαρι.

## Γεωγραφία
Το Βέλβαρι βρίσκεται περίπου 22 χιλιόμετρα βορειοδυτικά της Πράγας. Βρίσκεται στο ρεύμα Μπακόφσκι σε ένα επίπεδο αγροτικό τοπίο του Κάτω Όχρε.

## Ιστορία
Η πρώτη γραπτή αναφορά του Βέλβαρι είναι από το 1282. Ήταν για αιώνες μια σημαντική στάση στο δρόμο από την Πράγα στη Σαξονία. Μετά το 1357, έγινε βασιλική περιουσία και προήχθη σε *městys (*κωμόπολη, "πόλη με αγορά") από τον βασιλιά Κάρολο Δ' . Το 1482 έγινε πόλη από τον βασιλιά Βλαδισλάο Β' . 

## Αθλητισμός
Η πόλη φιλοξενεί τον ποδοσφαιρικό σύλλογο TJ Σλόβαν Βέλβαρι, ο οποίος παίζει στην Γ' κατηγορία του τσεχικού πρωταθλήματος ποδοσφαίρου.
## Αξιοθέατα
Τα σημαντικότερα αξιοθέατα της ευρύχωρης πλατείας Βασιλέως Βλαδισλάβου περιλαμβάνουν μια μπαρόκ μαριανή στήλη χτισμένη το 1716–1719, ένα μπαρόκ δημαρχείο του 1717 και τη γοτθική εκκλησία της Αγίας Αικατερίνης με τοιχογραφίες του 15ου αιώνα. Η αναγεννησιακή Πύλη της Πράγας από το 1580 είναι η τελευταία σωζόμενη από τις τρεις πύλες της πόλης. Υπάρχει επίσης η αναγεννησιακή εκκλησία του Αγίου Γεωργίου (χτίστηκε το 1613–1616) με περίβολο.

## Φωτογραφική συλλογή

## Παραπομπές

## Εξωτερικοί σύνδεσμοι

* 

Κατηγορία:Πόλεις της Τσεχίας
Καταρράκτης της Σωτήρας

thumb|Θέα στον καταρράκτη της Σωτήρας από έναν λόφο
Ο **καταρράκτης της Σωτήρας** (αλβανικά: Ujëvara e Sotirës) βρίσκεται στο νομό Ελβασάν, στην κεντρική Αλβανία, σε υψόμετρο 100 μέτρων, και πηγάζει από το όρος Τομόρ. Απέχει περίπου 20 χιλιόμετρα από το Γκραμς και 1 ώρα από το χωριό Σωτήρα, απ’ όπου και πήρε το όνομά του.

Ο καταρράκτης βρίσκεται βορειοανατολικά του Τομόρ, σε μια μεγάλη πηγή που προέρχεται από μια διαμήκη ρωγμή σε έναν απότομο ασβεστολιθικό βράχο. Το ύψος του καταρράκτη κυμαίνεται από 5 έως 20 μέτρα. Η χλωρίδα γύρω από τον καταρράκτη είναι εξαιρετικά πλούσια, με φιλύρες, κουτσουπιές, μελίες, βελανιδιές και αγριοκαστανιές.

## Παραπομπές


Κατηγορία:Περιβάλλον της Αλβανίας
Tachikawa Ki-55

Το **Tachikawa Ki-55** (συμμαχική ονομασία αναφοράς: «**Ida**») ήταν ιαπωνικό μονοκινητήριο αεροσκάφος προκεχωρημένης εκπαίδευσης της περιόδου του Β΄ Παγκοσμίου Πολέμου.

## Σχεδιασμός και ανάπτυξη
Τα χαρακτηριστικά του ομόσταυλου αεροσκάφους στρατιωτικής συνεργασίας/συνδέσμου Ki-36 ήταν τέτοια που επέτρεπαν την μετατροπή του σε εκπαιδευτικό. Το αεροσκάφος που προέκυψε από τις εργασίες αυτές ήταν το Ki-55. Έπειτα από την επιτυχή ολοκλήρωση των δοκιμών και της αξιολόγησης του πρωτοτύπο τον Σεπτέμβριο του 1939, ο τύπος εντάχθηκε σε παραγωγή. Συνολικά κατασκευάστηκαν 1389 αεροσκάφη μέχρι τον Δεκέμβριο του 1943. Εξ αυτών τα 1078 τα κατασκεύασε η Tachikawa και ακόμη 311 η Kawasaki.

## Εκδόσεις
; Ki-36
: Αεροσκάφους στρατιωτικής συνεργασίας/συνδέσμου

; Ki-72
: Προηγμένη έκδοση με κινητήρα Hitachi Ha38 των 599 hp και ανασυρόμενο σύστημα προσγείωσης. Δεν εντάχθηκε σε παραγωγή.

## Χρήστες
; Ιαπωνία
* Αεροπορική Υπηρεσία του Ιαπωνικού Αυτοκρατορικού Στρατού

; Μαντσουκούο
* Πολεμική Αεροπορία του Μαντσουκούο

; Καθεστώς του Ουάνγκ Τσινγκουέι
* Το κράτος-μαριονέτα του Ουάνγκ Τσινγκουέι παρέλαβε αρκετά Ki-55 από ιαπωνικά αποθέματα.

; Δημοκρατία της Κίνας (Ταϊβάν)
* Η Πολεμική Αεροπορία της Δημοκρατίας της Κίνας αξιοποίησε μεταπολεμικά αρκετά αεροσκάφη που πέρασαν στην κατοχή της έπειτα από την αποχώρηση των Ιαπώνων.

; Λαϊκή Δημοκρατία της Κίνας
* Η Πολεμική Αεροπορία του Λαϊκού Απελευθερωτικού Στρατού αξιοποίησε μεταπολεμικά περίσσότερα από τριάντα αεροσκάφη που πέρασαν στην κατοχή της έπειτα από την αποχώρηση των Ιαπωνικών στρατευμάτων. Τα τελευταία εξ αυτών αποσύρθηκαν το 1953.

; Ταϊλάνδη
* Βασιλική Αεροπορία της Ταϊλάνδης

## Δείτε επίσης
; Αεροσκάφη που σχετίζονται με την ανάπτυξη του Ki-55
* Tachikawa Ki-36

; Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Βιβλιογραφία
*  (new edition 1987 by Putnam Aeronautical Books, ); 3rd edition 1987, Putnam Aeronautical Books. .)
*

## Εξωτερικοί σύνδεσμοι
* 

Ki-55
Κατηγορία:Εκπαιδευτικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
NGC 1169

Ο **[[Νέος Γενικός Κατάλογος|NGC]] 1169** είναι ενδιάμεσος ραβδωτός σπειροειδής γαλαξίας στον αστερισμό Περσέα. Τον ανακάλυψε στις 11 Δεκεμβρίου 1786 ο αστρονόμος Ουίλιαμ Χέρσελ (William Herschel).

Το κέντρο του NGC 1169 έχει κοκκινωπό χρώμα, γεγονός που υποδεικνύει ότι στην περιοχή αυτή πλειοψηφούν γερασμένοι αστέρες. Αντιθέτως, στον εξώτερο δακτύλιό του περισσότεροι είναι οι αστέρες λευκού-μπλε χρώματος, που με τη σειρά του σημαίνει ότι σε αυτές τις περιοχές γεννήθηκαν πολλοί νέοι αστέρες σε πιο πρόσφατες περιόδους. Ολόκληρος ο γαλαξίας περιστρέφεται με ταχύτητα 265&nbsp;km/s περίπου.
 
## Παραπομπές

## Αναφορές

## Εξωτερικοί σύνδεσμοι
* 

1169
11521
02503
Κατηγορία:Ραβδωτοί σπειροειδείς γαλαξίες
Κατηγορία:Περσεύς (αστερισμός)
Έλενα Μαρουλλέτη

Η **Έλενα Μαρουλλέτη** είναι Ελληνοαμερικανίδα ανεξάρτητη Δημοσιογράφος - Ρεπόρτερ. Είναι ιδρύτρια και Εκτελεστική Παραγωγός - Παρουσιάστρια του AKTINA FM, του δεύτερου διαδικτυακού ραδιοφώνου που αναδύθηκε παγκοσμίως, καθώς επίσης ιδρύτρια και Εκτελεστική Παραγωγός - Παρουσιάστρια του , του πρώτου αγγλόφωνου Ελληνοαμερικανικού τηλεοπτικού προγράμματος που έχει καθιερωθεί στη Νέα Υόρκη. Είναι επίσης ιδρύτρια και Πρόεδρος των μη-κερδοσκοπικών και απαλλαγμένων φορολογικά (tax-exempt) πολιτιστικών οργανισμών, ΑΚTΙΝΑ Productions, Inc., και CYPRECO of America, Inc. (Πολιτιστικός Οργανισμός Απόδημων Κυπρίων Αμερικής).

## Εκπαίδευση
Η Μαρουλλέτη προέρχεται από το προάστιο Βαρώσια της παραλιακής πόλης της Κύπρου, Αμμόχωστος. Σπούδασε στο Κολλέγιο Γραμματέων του Λονδίνου και αργότερα στο Ινστιτούτο Μόδας και Τεχνολογίας της Νέας Υόρκης (FIT) με υποτροφία από τον εργοδότη της ABC (Αμερικανική εταιρεία μέσων μαζικής ενημέρωσης).

## Καριέρα
Η ΄Ελενα Μαρουλλέτη εργάστηκε στην ασφαλιστική εταιρεία Teachers Insurance and Annuity Association στο τμήμα έκδοσης ασφαλειών και στην εταιρεία Αμερικανική εταιρεία μέσων μαζικής ενημέρωσης στο Τμήμα Προσωπικού και στη συνέχεια στο Ειδησεογραφικό Τμήμα.  Έχει παράγει για τον ΑΚΤΙΝΑ ΤV πάνω από 100 μίνι ντοκιμαντέρ και τηλεοπτικές εκπομπές για τον πολιτισμό, την ιστορία και τους αρχαιολογικούς χώρους της Κύπρου και της Ελλάδας καθώς και για την Ελληνική και Ελληνοκυπριακή παροικία των Ηνωμένων Πολιτειών Αμερικής.

Στις 3, Μαΐου 1993 ίδρυσε και καθιέρωσε το ΑΚΤΙΝΑ FM, το πρώτο Ελληνοαμερικανικό ραδιόφωνο που ξεκίνησε την μετάδοση προγραμμάτων διαδικτυακά και το δεύτερο Διαδικτυακό Ραδιόφωνο που αναδύθηκε παγκοσμίως.

Στις 7, Απριλίου 2002, ίδρυσε και καθιέρωσε το ΑΚΤΙΝΑ TV, το πρώτο και μοναδικό αγγλόφωνο Ελληνοαμερικανικό Τηλεοπτικό πρόγραμμα που διατίθεται στη Νέα Υόρκη από τοπικό κανάλι (WNYE Κανάλι 25).

Τον Οκτώβριο του 2023 τιμήθηκε ως «Προσωπικότητα της Χρονιάς» από το διεθνές περιοδικό Yessiey στα «Βραβεία Yessiey 2023» που τίμησαν γυναίκες για την «Πρωτοπορία τους και την Δημιουργικότητα τους που Έφερε Αλλαγή.»

## Παραπομπές

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κατηγορία:Αμερικανοί ελληνικής καταγωγής
Μπόγκνταν Μπογκντάνοβιτς

Το ονοματεπώνυμο **Μπόγκνταν Μπογκντάνοβιτς** μπορεί να αναφέρεται στα εξής πρόσωπα:

* Μπόγκνταν Μπογκντάνοβιτς (αρχιτέκτονας)
* Μπόγκνταν Μπογκντάνοβιτς (καλαθοσφαιριστής)
Ψευδοπρώτος

**Ψευδοπρώτος** είναι ένας ακέραιος αριθμός που μοιράζεται μια κοινή ιδιότητα με όλους τους πρώτους αριθμούς, αλλά δεν είναι στην πραγματικότητα πρώτος. Οι ψευδοπρώτοι ταξινομούνται ανάλογα με την ιδιότητα των πρώτων που ικανοποιούν.

Ορισμένες πηγές ονομάζουν ψευδοπρώτους όλους τους πιθανούς πρώτους αριθμούς, τόσο σύνθετους όσο και πρώτους.

Οι ψευδοπρώτοι έχουν πρωταρχική σημασία στην κρυπτογράφηση δημόσιου κλειδιού, η οποία βασίζεται στη δυσκολία παραγοντοποίησης μεγάλων αριθμών σε γινόμενο πρώτων παραγόντων. Ο Καρλ Πόμερανς υπολόγισε το 1988 ότι θα κόστιζε 10 εκατομμύρια δολάρια για να παραγοντοποιηθεί ένας αριθμός με 144 ψηφία και 100 δισεκατομμύρια δολάρια για να παραγοντοποιηθεί ένας αριθμός με 200 ψηφία (το κόστος σήμερα είναι δραματικά χαμηλότερο αλλά εξακολουθεί να είναι πολύ υψηλό). Αλλά η εύρεση δύο μεγάλων πρώτων αριθμών για αυτή τη χρήση είναι επίσης δαπανηρή, επομένως χρησιμοποιούνται διάφοροι μέθοδοι εύρεσης πρώτων αριθμών, μερικοί από τους οποίους σε σπάνιες περιπτώσεις δίνουν σύνθετους αριθμούς αντί για πρώτους.

## Ψευδοπρώτοι του Φερμά
Το μικρό θεώρημα του Φερμά δηλώνει ότι αν το *p* είναι πρώτος και το *α* είναι σχετικά πρώτος με τον *p*, τότε ο αριθμός *α**p*−1 − 1 διαιρείται με το *p*. Για έναν ακέραιο αριθμό α > 1, αν ένας σύνθετος ακέραιος *x* διαιρεί τον α*x*−1 − 1, τότε το *x* ονομάζεται **ψευδοπρώτος του Φερμά** στη βάση α. Από αυτό συνεπάγεται ότι αν το *x* είναι ψευδοπρώτος του Φερμά στη βάση *α*, τότε το *x* είναι σχετικά πρώτος με το *α*. Ορισμένες πηγές χρησιμοποιούν παραλλαγές αυτού του ορισμού, για να επιτρέψουν π.χ. μόνο στους περιττούς αριθμούς να είναι ψευδοπρώτοι.

Ένας ακέραιος *x* που είναι ψευδοπρώτος του Φερμά για όλες τις τιμές του α που είναι σχετικά πρώτες με το *x*, ονομάζεται αριθμός Καρμάικλ.

## Βιβλιογραφικές αναφορές


Κατηγορία:Πρώτοι αριθμοί
Κατηγορία:Θεωρία αριθμών
Watchmen

Το ***Watchmen*** είναι σειρά κόμικς που δημιουργήθηκε από τον σεναριογράφο Άλαν Μουρ, τον εικονογράφο Ντέιβ Γκίμπονς, και τον κολορίστα Τζον Χίγκινς. Εκδόθηκε μηνιαία από την DC Comics από το 1986 μέχρι το 1987, πριν συλλεχθεί σε μία ολοκληρωμένη έκδοση το 1987. Αρχικά το *Watchmen* θα περιλάμβανε χαρακτήρες που η DC απέκτησε από την Charlton Comics. Όμως καθώς η ιστορία του Μουρ θα έκανε κάποιους χαρακτήρες να μην μπορούν να χρησιμοποιηθούν σε μελλοντικές ιστορίες, ο μοντέρ Ντικ Γκιορντάνο έπεισε τον Μουρ να δημιουργήσει καινούργιους χαρακτήρες.

Το *Watchmen* τοποθετείται σε μια εναλλακτική πραγματικότητα όπου οι ιστορίες ξεκίνησαν στις δεκαετίες του 1940 και του 1960, και η εμφάνισή τους άλλαξε την ιστορία με αποτέλεσμα οι Ηνωμένες Πολιτείες Αμερικής να νικάνε στον Πόλεμος του Βιετνάμ και να μην εκτείθεται το Σκάνδαλο Γουότεργκεϊτ. Το 1985, η χώρα βρίσκεται κοντά στον Γ΄ Παγκόσμιο Πόλεμο με την Σοβιετική Ένωση, με τους μασκοφόρους υπερήρωες να καταργούνται από τον νόμο, με τους πρώην υπερήρωες τώρα να έχουν βγει στην σύνταξη ή να δουλεύουν για την κυβέρνηση. Η ιστορία αφοσιώνεται στην προσωπική εξέλιξη και τα ηθικά προβλήματα των πρωταγωνιστών, καθώς αναγκάζονται να επιστρέψουν στην υπερηρωική καριέρα τους όταν ένας πρώην σύμμαχος τους δολοφονείται.

Μετά από πολλές προσπάθειες για να προσαρμοστεί η σειρά σε ταινία, το *[[Watchmen (ταινία)|Watchmen]]* του σκηνοθέτη Ζακ Σνάιντερ κυκλοφόρησε το 2009. Ένα επεισοδιακό βιντεοπαιχνίδι, **, κυκλοφόρησε το ίδιο έτος, ως πρίκουελ της ταινίας.

Η DC Comics κυκλοφόρησε το *[[Before Watchmen]]*, μια πρίκουελ μίνι σειρά εννιά μίνι σειρών το 2012, και το *[[Doomsday Clock: Ώρα Μηδέν]]*, μια μίνι σειρά 12 τευχών και συνέχεια της αρχικής σειράς *Watchmen*, από το 2017 μέχρι το 2019, και τα δύο χωρίς την συμμετοχή του Μουρ και του Γκίμπονς. Η δεύτερη σειρά έκανε τους χαρακτήρες του *Watchmen* μέρος του Σύμπαντος της DC. Μια τηλεοπτική συνέχεια του αρχικού κόμικ, τοποθετημένη 34 χρόνια μετά από τα γεγονότα του, προβλήθηκε στο HBO από τον Οκτώβριο μέχρι τον Δεκέμβριο του 2019, με την συμμετοχή του Γκίμπονς. Μια κόμικ–συνέχεια της τηλεοπτικής σειράς, με τίτλο *Rorschach*, ξεκίνησε να κυκλοφορεί τον Οκτώβριο του 2020. Ο Μουρ εξέφρασε την απογοήτευση του με τις συνέχειες και τις προσαρμογές του *Watchmen* και ζήτησε να μην χρησιμοποιηθεί στο μέλλον.

## Παραπομπές


## Εξωτερικοί σύνδεσμοι

* 


Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς που έγιναν βιντεοπαιχνίδια
Κατηγορία:Κόμικς υπερηρώων
Κατηγορία:DC Comics
NGC 4605

Ο **[[Νέος Γενικός Κατάλογος|NGC]] 4605** είναι νάνος ραβδωτός σπειροειδής γαλαξίας ο οποίος βρίσκεται στον αστερισμό Μεγάλη Άρκτο και απέχει 18,1 ± 0,3 εκατομμύρια έτη φωτός από το Γαλαξία μας. Είναι παρόμοιος με το Μέγα Νέφος του Μαγγελάνου σε διαστάσεις καθώς και σε απόλυτο μέγεθος στη ζώνη Β του φωτομετρικού συστήματος UBV. Ανήκει επίσης στην Ομάδα γαλαξιών M81, που περιλαμβάνει επίσης τους γαλαξίες Μεσιέ 81 και Μεσιέ 101.

Ανακαλύφθηκε από τον αστρονόμο Ουίλιαμ Χέρσελ (William Herschel) στις 19 Μαρτίου 1790.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Ραβδωτοί σπειροειδείς γαλαξίες
4605
42408
07831
Κατηγορία:Μεγάλη Άρκτος
Συμμετοχή της Αρμενίας στη Junior Eurovision

Η συμμετοχή της **Αρμενίας στον Παιδικό Διαγωνισμό Τραγουδιού Eurovision** ξεκίνησε για πρώτη φορά στο Ρότερνταμ της Ολλανδίας, στο Διαγωνισμό Τραγουδιού του 2007 και από τότε συμμετέχει κάθε χρόνο με εξαίρεση τον Διαγωνισμό του , όπου αρχικά είχε σκοπό να συμμετάσχει αλλά,  αργότερα αποχώρησε εξαιτίας κοινωνικών και πολιτικών κρίσεων στον απόηχο του πολέμου του Ναγκόρνο-Καραμπάχ το 2020. Η AMPTV, μέλος της Ευρωπαϊκής Ραδιοτηλεοπτικής Ένωσης (EBU), είναι υπεύθυνη για τη διαδικασία επιλογής της συμμετοχής τους. 

Ο πρώτος εκπρόσωπος της χώρας ήταν το γκρουπ Arevik με το τραγούδι "Erazanq" το οποίο τερμάτισε στην δεύτερη θέση από τις συνολικά δεκαεπτά συμμετοχές, επιτυγχάνοντας βαθμολογία εκατόν τριάντα έξι βαθμών, χάνοντας την πρωτιά για μόλις έναν βαθμό από την Λευκορωσία. Η Αρμενία κέρδισε το διαγωνισμό για πρώτη φορά το , όταν ο Βλαντιμίρ Αρζουμανιάν κέρδισε με το τραγούδι "Mama" και για δεύτερη φορά το  όταν η Μαλένα κέρδισε με το τραγούδι "". Η Αρμενία είναι μια από τις πιο επιτυχημένες χώρες στον διαγωνισμό τραγουδιού της Junior Eurovision. Η χώρα δεν έχει τερματίσει ποτέ εκτός της πρώτης δεκάδας και έχει τερματίσει στην πρώτη τριάδα σε δέκα περιπτώσεις, κερδίζοντας δύο φορές.

## Συμμετοχές

## Διοργανώσεις

## Σχολιαστές και εκπρόσωποι βαθμών
Οι διαγωνισμοί μεταδίδονται διαδικτυακά σε όλο τον κόσμο μέσω της επίσημης ιστοσελίδας του διαγωνισμού, τη *junioreurovision.tv* και του YouTube. Το 2015, οι διαδικτυακές εκπομπές παρουσίασαν σχολιασμό στα αγγλικά από τον συντάκτη του junioreurovision.tv, Λουκ Φίσερ και τον συμμετέχοντα στο Βούλγαρο τραγουδιστή του διαγωνισμού, Ιβάν Ιβάνοφ. Ο Αρμένικος ραδιοτηλεοπτικός οργανισμός, ARMTV, στέλνει τους δικούς του σχολιαστές στο διαγωνισμό για να σχολιάσει στη αρμένικη γλώσσα. Εκπρόσωποι επιλέχθηκαν επίσης από τον εθνικό ραδιοτηλεοπτικό οργανισμό για να ανακοινώσουν τους βαθμούς απονομής από την Αρμενία. Ο παρακάτω πίνακας παραθέτει τις λεπτομέρειες κάθε σχολιαστή και εκπροσώπου βαθμών από το 2007.

## Δείτε επίσης
* Συμμετοχή της Αρμενίας στη Eurovision &ndash; Ενήλικη έκδοση τραγουδιού της Eurovision.

## Σημειώσεις και παραπομπές
### Σημειώσεις

### Παραπομπές

Κατηγορία:Eurovision
Κατηγορία:Διαγωνισμός Παιδικού Τραγουδιού Eurovision
NGC 4623

Ο **[[Νέος Γενικός Κατάλογος|NGC]] 4623** είναι φακοειδής ή ελλειπτικός γαλαξίας ο οποίος απέχει περίπου 54 εκατομμύρια έτη φωτός και βρίσκεται στον αστερισμό Παρθένο. Ταξινομείται ως E7, ένα σπάνιο είδος «ύστερου» ελλειπτικού γαλαξία που βρίσκεται στα πρώτα στάδια μετασχηματισμού σε φακοειδή. 

Ανακαλύφθηκε από τον αστρονόμο Ουίλιαμ Χέρσελ (William Herschel) στις 13 Απριλίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Φακοειδείς γαλαξίες
Κατηγορία:Ελλειπτικοί γαλαξίες
Κατηγορία:Παρθένος (αστερισμός)
4623
42647
07862
Κατηγορία:Σμήνος της Παρθένου
NGC 4638

Ο **NGC 4638** (στο Νέο Γενικό Κατάλογο διπλοεγγράφεται ως **NGC 4667**) είναι φακοειδής γαλαξίας ο οποίος απέχει περίπου 50 εκατομμύρια έτη φωτός και βρίσκεται στον αστερισμό Παρθένο. Ανακαλύφθηκε από τον αστρονόμο Ουίλιαμ Χέρσελ (William Herschel) στις 15 Μαρτίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
4638
07880
42728
Κατηγορία:Παρθένος (αστερισμός)
Κατηγορία:Σμήνος της Παρθένου
+02-32-187
Δέμπελι

Το **Δέμπελι** (αλβανικά: Dhëmbel[i]) είναι ορεινός όγκος της νότιας Αλβανίας, ο οποίος βρίσκεται στα σύνορα μεταξύ των δήμων του Αργυροκάστρου και της Πρεμετής. Αποτελεί τμήμα της οροσειράς Τρεμπεσίνα-Δέμπελι-Δούσκο, και υψώνεται στα 2.050 μέτρα, ενώ εκτείνεται περίπου 10–12 χιλιόμετρα από την Κλεισούρα στα βόρεια έως το Πέρασμα Δέμπελι στον νότο.

## Γεωλογία
Ο ορεινός όγκος έχει βορειοδυτικό-νοτιοανατολικό προσανατολισμό και αποτελείται κυρίως από ασβεστόλιθο, με μικρότερη παρουσία φλύσχη, σχηματίζοντας μια ασύμμετρη αντικλινική δομή. Η δυτική πλαγιά είναι πιο απότομη και η κορυφογραμμή του υδροκρίτη είναι επίπεδη, με καρστικά χαρακτηριστικά, σταδιακώς φθίνων προς τις εκβολές του Αώου. Ενώ δεν υπάρχουν ορατές ροές επιφανειακών υδάτων, το Δέμπελι διαθέτει μεγάλη παροχή υπόγειων αποθεμάτων νερού που αποστραγγίζονται από το φαράγγι της Κλεισούρας, όπου 8-10 καρστικές πηγές αναδύονται από την κοίτη του ποταμού Αώου.

## Δείτε επίσης
* Κατάλογος βουνών της Αλβανίας

## Παραπομπές


Κατηγορία:Βουνά της Αλβανίας
Πλατοβούνι

Το **Πλατοβούνι** (αλβανικά: Mali i Gjerë) είναι ορεινός όγκος της νότιας Αλβανίας, ο οποίος βρίσκεται μεταξύ των δήμων Αγίων Σαράντα και Αργυροκάστρου, στην Βόρεια Ήπειρο. Αποτελεί το όριο της λεκάνης απορροής του Δέλβινου και της κοιλάδας του Δρίνου καθώς και των υδάτων που εκβάλλουν στην Αδριατική και στο Ιόνιο πέλαγος. Έχει υψόμετρο 1.789 μέτρων.

Το Πλατοβούνι εκτείνεται από την κοιλάδα του Γαρδικίου στα βορειοδυτικά έως το Πέρασμα Μουζίνα 540 μέτρα στα νότια, σε μήκος περίπου 30 χλμ. Ο ορεινός όγκος αποτελείται από μεσοζωικό και παλαιογενή ασβεστόλιθο που σχηματίζουν μια μεγάλη ασύμμετρη αντικλινική δομή με μια λιγότερο απότομη ανατολική πλευρά και μια δυτική πλευρά που χωρίζονται από μια τεκτονική επώθηση. Η κορυφογραμμή της λεκάνης απορροής καθώς και η ευρεία ανατολική πλαγιά έχουν ήπια κλίση (εξ ου και το όνομα), και γεμίζουν με διάφορες μορφές καρστικής διάβρωσης. Τα κύρια ορεινά περάσματα είναι η Μουζίνα, το Σοπότι και η Σκέρφιτσκα.

Στην αρχαιότητα, η οροσειρά του Πλατοβουνίου χώριζε την επικράτεια της αρχαίας ελληνικής φυλής των Χαονών σε δύο μέρη· το δυτικό τμήμα με κέντρο την Φοινίκη και το ανατολικό γύρω από την Αντιγόνεια.

## Παραπομπές


Κατηγορία:Βουνά της Αλβανίας
Πιερέτα (Μπαλζάκ)

***Πιερέτα *** (γαλλικός τίτλος: *Pierrette *) είναι μυθιστόρημα του Ονορέ ντε Μπαλζάκ που δημοσιεύθηκε το 1840 σε συνέχειες στην εφημερίδα Le Siècle και εκδόθηκε το ίδιο έτος. Περιλαμβάνεται στις *Σκηνές της επαρχιακής ζωής* της *[[Η Ανθρώπινη κωμωδία|Ανθρώπινης κωμωδίας]]. 

Ο Μπαλζάκ περιγράφει την αργή κάθοδο στην κόλαση ενός φτωχού κοριτσιού, θύματος της ανθρώπινης σκληρότητας. Μέσα από την τραγική μοίρα της Πιερέτας παρουσιάζει ορισμένα κρυφά ηθικά εγκλήματα στην οικιακή ζωή που μένουν ατιμώρητα από το νόμο, παραμένουν θαμμένα σαν οικογενειακά μυστικά και σπάνια παίρνουν τη μορφή εγκλημάτων που παραπέμπονται στη δικαιοσύνη.

Ο Μπαλζάκ αφιέρωσε αυτό το μυθιστόρημα στην Άννα Χάνσκα, κόρη της μελλοντικής συζύγου του Πολωνής κόμισσας Εβελίνας Χάνσκα.

== Υπόθεση ==
Τα γεγονότα της ιστορίας διαδραματίζονται λίγο πριν την [[Ιουλιανή Επανάσταση|επανάσταση του 1830]] κατά τη διάρκεια της βασιλείας του [[Κάρολος Ι΄ της Γαλλίας|Καρόλου Ι΄]] (1824-1830) στην πόλη [[Προβέν]]. Η Πιερέτα Λοραίν είναι μια ορφανή που μέχρι τώρα μεγάλωσαν οι παππούδες της, οι οποίοι μετά την οικονομική καταστροφή τους αναγκάστηκαν να εμπιστευτούν τη φροντίδα της στα μεγαλύτερα ξαδέρφια της. Η Συλβί και ο αδελφός της Ζερόμ-Ντενί Ρογκρόν είναι δύο ανόητοι, πικραμένοι και εγωιστές που έχουν μείνει ανύπαντροι, απογοητευμένοι λόγω αποτυχιών στη ζωή, εξαιρετικά δεσποτικοί, ζηλότυποι, υπολογιστικοί και μικροπρεπείς άνθρωποι στις διαπροσωπικές σχέσεις τους. 

Αναγκασμένη να κάνει σκληρές δουλειές του σπιτιού, κακοποιημένη σωματικά και ψυχικά, η κοπέλα αρρωσταίνει, αν και έζησε μερικές στιγμές ευτυχίας με τον παιδικό της φίλο Ζακ Μπριγκό, έναν νεαρό ξυλουργό που προσπαθεί μάταια να την βοηθήσει. Το γεγονός ότι την εκμεταλλεύονται άτομα που θέλουν στην πραγματικότητα να καρπωθούν τη μικρή περιουσία της καθιστά αδύνατη κάθε βοήθεια. Όταν, χάρη στον γιατρό Μπιανσόν, η Πιερέτα λαμβάνει επιτέλους την κατάλληλη ιατρική φροντίδα, είναι πολύ αργά και η νεαρή κοπέλα πεθαίνει.

== Σχολιασμός ==
Η *Πιερέτα* είναι ένα από τα πιο απαισιόδοξα έργα του Μπαλζάκ, που παρουσιάζει τη σκοτεινή πλευρά της ανθρώπινης φύσης σε όλες τις σφαίρες: τόσο στην ιδιωτική, που είναι το κύριο θέμα του μυθιστορήματος, όσο και στη δημόσια, που σχετίζεται με την πολιτική και τον πλουτισμό, που είναι το εκτενές ηθικό υπόβαθρο του έργου (αντιπαλότητα μεταξύ φιλελεύθερων και συντηρητικών τοπικών αξιωματούχων).

Ο συγγραφέας ασκεί επίσης κριτική στην αγαμία ως μια αφύσικη κατάσταση, που οδηγεί στην ανάπτυξη αρνητικών χαρακτηριστικών της ανθρώπινης ψυχής που προκύπτουν από κρυμμένα συμπλέγματα και απραγματοποίητα πάθη.

== Διασκευή ==

* 1979: *Pierrette'', γαλλική τηλεοπτική διασκευή  

## Παραπομπές
 

Κατηγορία:Μυθιστορήματα του Ονορέ ντε Μπαλζάκ
Κατηγορία:Μυθιστορήματα που έγιναν ταινίες
Δυναστεία Ρασίντι

Η **δυναστεία των Ρασίντι**, που ονομάζεται επίσης **Αλ Ρασίντ** ή **Οίκος του Ρασίντ** (  , προφορά [ʔæːl raˈʃiːd] ), ήταν ένας ιστορικός Αραβικός Οίκος ή δυναστεία στην Αραβική Χερσόνησο μεταξύ 1836 και 1921. Τα μέλη του ήταν ηγεμόνες του Εμιράτου του Χαΐλ και οι πιο τρομεροί εχθροί του Οίκου των Σαούντ, ηγεμόνων του Εμιράτου του Νετζντ . Βρίσκονταν στο κέντρο του Χαΐλ, πόλης στο βόρειο Νατζντ, που αντλούσε τον πλούτο της από τη διαδρομή του προσκυνήματος Χατζ στη Μέκκα, και ήταν επίσης εμπορικό κέντρο. Οι ηγεμόνες του Χαΐλ ήταν οι γιοι του Αμπντουλάχ μπιν Ρασίντ, ιδρυτή της δυναστείας.

## Ιστορία
Η δυναστεία Ρασίντι πήρε το όνομά της από τον πρόγονό τους, Αμπντουλάχ μπιν Αλί Αλ Ρασίντ, τον πρώτο εμίρη, ο οποίος ξεκίνησε την ίδρυση του Εμιράτου του Χαΐλ. Οι εμίρηδες Ρασίντι συνεργάστηκαν στενά με την Οθωμανική Αυτοκρατορία . Ωστόσο, αυτή η συνεργασία έγινε προβληματική καθώς η Οθωμανική Αυτοκρατορία έχασε τη δημοτικότητά της.

Το 1890, ο Αλ Ρασίντ κατέλαβε το Ριάντ και στη συνέχεια νίκησε τις σαουδαραβικές φυλές, οι οποίες κατέφυγαν στην εξορία, πρώτα στο Μπαχρέιν, μετά στο Κατάρ και τελικά στο Κουβέιτ .

Όπως και με πολλές άλλες αραβικές δυναστείες, η έλλειψη ενός αποδεκτού κανόνα διαδοχής ήταν ένα επαναλαμβανόμενο πρόβλημα για τους Ρασίντι. Η εσωτερική διαμάχη συνήθως επικεντρωνόταν στο αν η διαδοχή στη θέση του εμίρη έπρεπε να είναι οριζόντια (σε έναν αδελφό) ή κάθετη (σε έναν γιο) και συχνά επιλυόταν βίαια. Έξι ηγέτες Ρασίντι πέθαναν βίαια τα τελευταία χρόνια του δέκατου ένατου αιώνα.

Κατά τις δύο πρώτες δεκαετίες του 20ου αιώνα, η Αραβική Χερσόνησος βίωσε μια μακροχρόνια σειρά πολέμων καθώς οι Σαουδάραβες και οι σύμμαχοί τους προσπαθούσαν να ενώσουν τη χερσόνησο υπό την κυριαρχία τους. Μέχρι το 1921, το Χαΐλ κατελήφθη από τον Αμπντουλαζίζ Αλ Σαούντ.

Μερικά μέλη της οικογένειας Ρασίντ εγκατέλειψαν τη χώρα σε οικειοθελή εξορία, κυρίως στο Βασίλειο του Ιράκ, το Πακιστάν, το Ομάν, το Κουβέιτ και τα ΗΑΕ. Μέχρι τη δεκαετία του '90, λίγοι ήταν ακόμα εκτός Σαουδικής Αραβίας.

Υπήρξε μια τάση να αποδίδεται η ανάπτυξη του Οίκου των Ρασίντ σε εμπορική επέκταση, αλλά έχουν έρθει στο φως έγγραφα, που υπογραμμίζουν τη σημασία των εξωτερικών πιέσεων και την αλληλεπίδραση των Ρασίντι με ξένες κυβερνήσεις και ηγέτες. Λέγεται επίσης το ίδιο και για τους Αλ Σαούντ, κάτι που τους εκτόξευσε στην εξουσία.

## Παραπομπές


## Εξωτερικοί σύνδεσμοι

* Al Rashid στο *hukam.net*, με φωτογραφίες και σημαίες. 

Κατηγορία:Σουνιτικές δυναστείες
Κατηγορία:Μεσανατολικές βασιλικές οικογένειες
Κατηγορία:Αραβικές δυναστείες
Secret Wars

Το ***Marvel Super Heroes Secret Wars***, γνωστό κυρίως ως ***Secret Wars***, είναι Αμερικανική περιορισμένη σειρά κόμικς crossover που κυκλοφόρησε από τον Μάιο του 1984 μέχρι τον Απρίλιο του 1985, από την Marvel Comics. Η σειρά γράφτηκε από τον Τζιμ Σούτερ και εικονογραφήθηκε από τους Μάικ Ζεκ και Μπομπ Λέιτον. Μια ταινία με τίτλο *[[Εκδικητές: Secret Wars]]* ελαφρώς βασισμένη στο κόμικ είναι προγραμματισμένη να κυκλοφορήσει στις 7 Μαΐου του 2027, ως μέρος του Κινηματογραφικού Σύμπαντος της Marvel (MCU).

## Παραπομπές


## Εξωτερικοί σύνδεσμοι

*  στο Marvel.com

Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Marvel Comics
Λευτεροχώρι

Το **Ελευθεροχώρι,** αλβανικά Lefterohori είναι βορειοηπειρωτικό χωριό στον Νομό Αυλώνα, στη νότια Αλβανία σε υψόμετρο 640 m. Με τη μεταρρύθμιση της τοπικής αυτοδιοίκησης το 2015 εντάχθηκε στον δήμο Δέλβινου. Κατοικείται αποκλειστικά από Έλληνες.

Σύμφωνα με τα οθωμανικά στατιστικά στοιχεία, το 1582 το χωριό είχε 48 οικογένειες, το 1852 μειώθηκε σε 30 οικογένειες ενώ το 1923 είχε 83 οικογένειες. Το 1991 απαριθμούσε 417 κατοίκους , όλοι Έλληνες.

## Παραπομπές


Κατηγορία:Χωριά του νομού Αυλώνα
Κατηγορία:Βόρεια Ήπειρος
Φριτάτα

Η **φριτάτα** είναι ιταλικό πιάτο με βάση τα αυγά, παρόμοιο με την ομελέτα ή την κις χωρίς κόρα και εμπλουτισμένο με πρόσθετα συστατικά όπως κρέατα, τυριά ή λαχανικά. Η λέξη frittata είναι ιταλική και μεταφράζεται ως «τηγανητό».

## Ιστορία
Η ιταλική λέξη frittata προέρχεται από το friggere και σημαίνει «τηγανητό». Αυτός ήταν αρχικά ένας γενικός όρος για το μαγείρεμα αυγών σε τηγάνι, οπουδήποτε στο φάσμα από τηγανητό αυγό, μέχρι συμβατική ομελέτα, έως μια ιταλική εκδοχή της ισπανικής ομελέτας, που φτιάχνεται με τηγανητή πατάτα. Εκτός Ιταλίας, η φριτάτα θεωρούνταν ισοδύναμη με την «ομελέτα» μέχρι τουλάχιστον τα μέσα της δεκαετίας του 1950.

Το Frittata έχει καταλήξει να είναι ένας όρος για μια ξεχωριστή παραλλαγή που η Delia Smith περιγράφει ως «την ιταλική εκδοχή μιας ομελέτας ανοιχτού προσώπου». Όταν χρησιμοποιείται με αυτή την έννοια, υπάρχουν τέσσερις βασικές διαφορές από μια συμβατική ομελέτα :

* Ενώ μπορεί να υπάρχουν ή να μην υπάρχουν πρόσθετα συστατικά, όπως πατάτα σε κύβους, τέτοια συστατικά συνδυάζονται με το μείγμα χτυπημένων αυγών όσο τα αυγά είναι ακόμα ωμά αντί να τοποθετούνται πάνω από τα κυρίως μαγειρεμένα μείγμα αυγών πριν διπλωθεί, όπως σε μια ομελέτα.
* Τα αυγά μπορούν να χτυπηθούν δυνατά, για να ενσωματώσουν περισσότερο αέρα από τις παραδοσιακές αλμυρές ομελέτες, για να επιτρέψουν μια πιο βαθιά γέμιση και ένα πιο αφράτο αποτέλεσμα.
* Το μείγμα μαγειρεύεται σε πολύ χαμηλή φωτιά, πιο αργά από μια ομελέτα, για τουλάχιστον πέντε λεπτά, συνήθως, μέχρι να σταθεροποιηθεί η κάτω πλευρά αλλά η κορυφή να είναι ακόμα ρευστή.
* Η μερικώς μαγειρεμένη φριτάτα δεν διπλώνεται για να περικλείει το περιεχόμενό της, όπως μια ομελέτα, αλλά αντ' αυτού είτε αναποδογυρίζεται ολόκληρη, είτε ψήνεται για λίγο κάτω από μια έντονη σαλαμάνδρα για να πήξει το επάνω στρώμα, ή ψημένο για περίπου πέντε λεπτά.

## Παραπομπές



Κατηγορία:Τρόφιμα με βάση το αβγό
Κατηγορία:Ομελέτες
Κατηγορία:Ιταλική κουζίνα
Στάδιο ΡΚΣ Σκρα

Το **Στάδιο ΡΚΣ Σκρα** (πολωνικά: Stadion RKS Skra) είναι ιστορικό στάδιο ποδοσφαίρου και στίβου στη Βαρσοβία της Πολωνίας. Επί του παρόντος χρησιμοποιείται κυρίως για αγώνες ράγκμπι γιούνιον ως η έδρα της Σκρα Βαρσοβίας. Το γήπεδο έχει χωρητικότητα 35.000 θεατών, αλλά είναι κλειστό από τον Οκτώβριο του 2019.

## Ιστορία
Οι Αθλητικοί Εργατικοί και Ακαδημαϊκοί Σύλλογοι (Sportowy Klub Robotniczo-Akademicki, με συντομογραφία «SKRA») ιδρύθηκαν το 1921, με τμήματα ποδοσφαίρου, πυγμαχίας και ξιφασκίας. Στις αρχές της δεκαετίας του 1920 τους παραχωρήθηκε γη και έχτισαν ένα στάδιο κοντά στο Εβραϊκό Νεκροταφείο.

Κατά τη διάρκεια του Β΄ Παγκοσμίου Πολέμου βρισκόταν στο Γκέτο της Βαρσοβίας και ήταν ο τόπος μαζικών εκτελέσεων, συμπεριλαμβανομένων τουλάχιστον 6.500 Εβραίων, που μνημονεύονται από το Μνημείο Κοινού Μαρτυρίου Εβραίων και Πολωνών. Τα λείψανα τους θάφτηκαν εκ νέου στο Κοιμητήριο Ανταρτών της Βαρσοβίας.

Ένας άλλος αθλητικός σύλλογος, ο ΚΣ Βαρσαβιάνκα, είχε δημιουργήσει εγκαταστάσεις για ποδόσφαιρο και στίβο στην περιοχή, και αυτή η τοποθεσία καταλήφθηκε από τον Σκρα μετά τον πόλεμο. Έχοντας υποστεί μεγάλες ζημιές, ξαναχτίστηκε πλήρως το 1948-53, με ένα γήπεδο σε σχήμα πετάλου χωρητικότητας 35.000 θατών, καθώς και γήπεδα πετοσφαίρισης και καλαθοσφαίρισης, γήπεδα αντισφαίρισης και ένα γήπεδο προπόνησης ποδοσφαίρου.

Το στάδιο σχεδιάστηκε από τους Μ. Κοκόζοφ και Γ. Βασιλέφσκι, ένα σπάνιο παράδειγμα του μεταπολεμικού πολωνικού μοντερνισμού, που χτίστηκε πριν επιβληθεί το κλασικιστικό σταλινικό στυλ στις αρχές της δεκαετίας του 1950.

Οι χώροι αναβαθμίστηκαν τη δεκαετία του 1960 για να περιλαμβάνουν ένα ξενοδοχείο με καντίνα, ιατρείο, σάουνα, γυμναστήριο, ένα προπονητικό στάδιο και ένα συγκρότημα πισίνας.
εναλλ.=|αριστερά|μικρογραφία| Ο πύργος του Σταδίου Σκρα
Το Μουσείο Φυσικής Πολιτισμού και Τουρισμού μεταφέρθηκε εδώ το 1966 και μεταφέρθηκε ξανά το 2005 ως Μουσείο Αθλητισμού και Τουρισμού.

## Κλείσιμο
Μετά την αλλαγή του καθεστώτος του Σκρα, στον οποίο ανήκει η εγκατάσταση, δεν μπόρεσε να τη συντηρήσει. Αρκετές απόπειρες πρόσκλησης ιδιωτών επενδυτών σε αντάλλαγμα εμπορικού χώρου σταμάτησαν από την πόλη της Βαρσοβίας, υποστηρίζοντας ότι ο χώρος θα μπορούσε να εξυπηρετήσει μόνο τον αθλητισμό. Ως αποτέλεσμα, ο Σκρα έχασε την ελεύθερη ιδιοκτησία του σταδίου του το 2015.

Έπεσε σε περαιτέρω παραμέληση και το στάδιο αναγκάστηκε να κλείσει λόγω ανησυχιών για την ασφάλεια τον Οκτώβριο του 2019, καθώς στις εξέδρες άρχισαν να φυτρώνει ζιζάνια. Ο στίβος εξακολουθεί να χρησιμοποιείται, όπως και οι υπόλοιπες εγκαταστάσεις.

## Παραπομπές



Κατηγορία:Αθλητικές εγκαταστάσεις στη Βαρσοβία
Κατηγορία:Στάδια ράγκμπι γιούνιον στην Πολωνία
Κατηγορία:Τοποθεσίες του Ολοκαυτώματος στην Πολωνία